A kormányzati igazgatásról szóló 2018. évi CXXV. tv. 83. § (1) bekezdés alapján

a **Belügyminisztérium**

pályázatot hirdet

**Európai Együttműködési Főosztály**

ügyintéző álláshely (jogi feladatkör)

betöltésére.

**A kormányzati szolgálati jogviszony időtartama:**

Határozott idejű, várhatóan 2020. szeptember 14-ig szóló kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1051 Budapest, József Attila u. 2-4.

**Ellátandó feladatok:**

* a minisztérium feladat- és hatáskörébe tartozó nemzetközi szerződések előkészítésével kapcsolatos feladatok;
* uniós jogharmonizációval és notifikációval kapcsolatos feladatok;
* részvétel a bel- és igazságügyi tanácsüléseknek a minisztérium kompetenciájába tartozó napirendi pontjai tekintetében a tagállami álláspont előkészítésében;
* európai uniós tárgyalási álláspontok, összefoglalók elkészítése;
* kapcsolattartás a társtárcákkal, a brüsszeli Állandó Képviselet kijelölt munkatársaival, valamint az érintett alárendelt szervekkel;
* dokumentumok, jogszabály-tervezetek szakmai és jogi szempontú véleményezése, szükség esetén angol nyelven is;
* bűnmegelőzés, büntetőügyekben való igazságügyi együttműködés, rendőri együttműködés szakterületekhez kapcsolódó egyes feladatok ellátása;
* a kiberbiztonság és kiberbűnözés elleni küzdelem témakörét érintő háttéranyagok, prezentációk készítése;
* esetenkénti külföldi utazások vállalása.

**Jogállás, illetmény és juttatások:**

A jogállásra, az illetmény megállapítására és a juttatásokra kormányzati szolgálati jogviszonyba történő kinevezés esetén a kormányzati igazgatásról szóló 2018. évi CXXV. törvény, vezénylés esetén a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* jogász diploma,
* felhasználói szintű MS Office (irodai alkalmazások),
* legalább középfokú angol nyelvvizsga és tárgyalóképes nyelvtudás.

**A pályázat elbírálásánál előnyt jelent:**

* európai uniós területen szerzett szakmai tapasztalat, az Európai Unió jog- és intézményrendszerének ismerete,
* európai uniós szakjogász végzettség,
* a belügyi ágazat ismerete,
* a kiberbiztonsággal kapcsolatos hazai és/vagy uniós joganyag ismerete,
* hazai közigazgatásban szerzett szakmai tapasztalat,
* a német vagy a francia nyelv ismerete.

**Elvárt kompetenciák:**

* önállóság,
* nagyfokú terhelhetőség,
* rugalmasság,
* precizitás,
* jó szervezőkészség,
* problémamegoldó készség,
* jó alkalmazkodási, együttműködési képesség,
* csoportmunkára való alkalmasság.

**A pályázat részeként benyújtandó iratok, igazolások:**

* részletes fényképes szakmai önéletrajz,
* motivációs levél,
* valamint nyilatkozat arról, hogy a pályázati anyagban szereplő adatokat az eljárásban résztvevők megismerhetik.

A pályázaton kérjük feltüntetni: „ügyintéző (jogi feladatkör)”

**Az álláshely betölthetőségének időpontja:**

Az álláshely a pályázatok elbírálását követően azonnal betölthető.

**A pályázat benyújtásának határideje:** **2019. október 15.**

A pályázati kiírással kapcsolatosan további információt az [euefo@bm.gov.hu](mailto:euefo@bm.gov.hu) e-mail címen kérhet.

**A pályázatok benyújtásának módja:**

Elektronikus úton Vígh Viktória részére a [viktoria.vigh@bm.gov.hu](mailto:viktoria.vigh@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak. A nyertes pályázó legkésőbb az álláshely betöltésekor köteles a 3 hónapnál nem régebbi erkölcsi bizonyítványt eredetben benyújtani.

**A pályázat elbírálásának határideje:** 2019. október 31.

**A munkáltatóval kapcsolatos egyéb lényeges információ:**

Az álláshelyhez tartozó besorolás: kormánytanácsos. A pályázatra a Belügyminisztérium irányítása alá tartozó rendvédelmi szerv hivatásos állományú tagja is jelentkezhet. (Hivatásos állományú személy sikeres pályázata esetén a foglalkoztatás vezényléssel történik.)

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**